Chjanszyakou. Chjanszyakou, Kalgan - Xitoy ning shim. qismidagi shahar. Yanxe daryosi vodiysida, Xebey provinsiyasida joylashgan. Aholisi 530 ming kishidan ziyod (1990-yillar oʻrtalari). Pekindan shim.ga boriladigan qad. Kyaxta savdo yoʻli ustida. Temir rudasi va toshkoʻmir qazib olinadigan va qoʻychilik rayoni markazi. Sanoat va transport jihozlari ishlab chikariladigan yirik korxonalar, metallurgiya kti, oziq-ovqat sanoati korxonalari bor.